เคซีอีกำไรพุ่ง185%ได้เงินประกันช่วย
บริษัท เคซีอี อีเลคโทรนิคส์ (KCE) ฟาดกำไรสุทธิ 77 ล้านบาท พุ่งขึ้น 185%  เทียบกับที่มีกำไรสุทธิ เพียง27 ล้านบาทในช่วงเดียวกันปีก่อน
8 ส.ค. 2555

บริษัท เคซีอี อีเลคโทรนิคส์ (KCE) ฟาดกำไรสุทธิ 77 ล้านบาท พุ่งขึ้น 185%  เทียบกับที่มีกำไรสุทธิ เพียง27 ล้านบาทในช่วงเดียวกันปีก่อน
กำไรที่เพิ่มขึ้นมามากนั้นมาจากบริษัทได้รับเงินชดเชยค่าเสียหายจากธุรกิจชะงักเพราะน้ำท่วมใหญ่ปลายปีที่ผ่านมาจำนวน 142  ล้านบาทและยังได้รับเงินชดเชยจากบริษัทประกันภัยอีกจำนวน 574.5  ล้านบาท
สำหรับการดำเนินงานปกติ รายได้จากการขายและบริการลดลงจาก เหลือ 1,507 ล้านบาท เทียบกับจำนวน 1,989ล้านบาทเพราะบริษัทย่อยยังไม่สามารถกลับมาผลิตได้ไม่เต็มกำลังการผลิต 
อย่างไรก็ตาม รายได้รวมไตรมาส 2 ดีขึ้นกว่าไตรมาส 1 เติบโต 12% เป็น 1,507 ล้านบาท และสามารถควบคุมต้นทุนจากวัตถุดิบได้ทำให้ต้นทุนขายและบริการลดลง จาก 84.1 %เหลือ 80.7% แม้ว่าได้รับผลกระทบจากการปรับขึ้นค่าแรงงานก็ตาม 
สำหรับผงานรวม6 เดือนปีนี้ กำไรสุทธิ 257 ล้านบาท ทะยานขึ้น 43%  จากที่มีกำไรสุทธิ   179 ล้านบาท ในระยะเดียวกันปีก่อน 
คณะกรรมการบริษัทมีมติอนุมัติจ่ายเงินปันผลระหว่างกาลหุ้นละ 20สตางค์ ภายในวันที่ 7 ก.ย.นี้ โดยนำกำไรและกำไรสะสมมาจ่ายให้แก่ผู้ถือหุ้น